Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

22.04.2015թ. ք.Երևան

ՀՀ ԱՆ Դատական ակտերի հարկադիր կատարման ծառայության Ավան և Նոր-Նորք բաժնի ավագ հարկադիր կատարող Կարեն Խաչատրյանս ուսումնասիրելով 30.10.2014թ. վերսկսված թիվ 01/07-7416/14 կատարողական վարույթի նյութերը

Պ Ա Ր Զ Ե Ց Ի

Երևան քաղաքի Ավան և Նոր Նորք համայնքների ընդհանուր իրավասության դատարանի կողմից 10.11.2008թ. տրված թիվ ԵԱՆԴ/2954/02/08 կատարողական թերթի համաձայն պետք է արգելանք դնել պատասխանող Գայանե Ռևազյանին սեփականության իրավունքով պատկանող գույքի և դրամական միջոցների վրա 3.000.000 ՀՀ դրամ հայցագնի չափով:

05.05.2009թ. պահանջատեր Միքայել Հովսեփյանը ՀՀ ԱՆ ԴԱՀԿ ծառայություն է ներկայացրել նույն դատարանի կողմից 15.04.2009թ. տրված թիվ ԵԱՆԴ/2954/02/08 կատարողական թերթը, համաձայն որի պետք է Գայանե Ռևազյանից հօգուտ Միքայել Հովսեփյանի բռնագանձել 3.000.000 ՀՀ դրամ որպես 28.05.2008թվականին ստացված փոխառության գումարը, 56.000 ՀՀ դրամ որպես 28.10.2008-22.12.2008թվականն ժամանակահատվածի համար տարեկան 12 տոկոս դրույքաչափով հաշվարկված բանկային տոկոսներ, 23.12.2008թվականից մինչև պարտավորության դադարման օրը՝ 3.000.000 ՀՀ դրամ գումարին հաշվարկվող բանկային տոկոսները՝ ըստ համապատասխան ժամանակահատվածների համար ՀՀ կենտրոնական բանկի սահմանած բանկային տոկոսի հաշվարկային դրույքների:

14.09.2012թ. պահանջատերը կրկին կատարման է ներկայացրել թիվ ԵԱՆԴ/2954/02/08 կատարողական թերթը:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Գայանե Ռևազյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով.

Ո Ր Ո Շ Ե Ց Ի

Կասեցնել 30.10.2014թ. վերսկսված թիվ 01/07-7416/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Ավագ հարկադիր կատարող Կ.Խաչատրյան